[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 151
                                                              din 27 august 2015
privind aprobarea rectificării bugetului general al 

 unităţii administrativ - teritoriale pe anul 2015

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 18853/14.08.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea Administraţiei publice locale, republicată, cu modificările şi completările ulterioare;   

Având în vedere Decizia nr. 265.892/04.08.2015 a Şefului Administraţiei Judeţene a Finanţelor Publice Mureş, prin care se aprobă repartizarea sumelor defalcate din T.V.A. pentru echilibrarea bugetelor locale ale unităţilor administrativ - teritoriale din judeţul Mureş şi cota de 18,5% din impozitul pe venit, conform anexei, care face parte integrantă din această decizie;

Luând în considerare Decizia nr. 266.003/05.08.2015 a Şefului Administraţiei Judeţene a Finanţelor Publice Mureş, prin care se aprobă redistribuirea între unităţile administrativ - teritoriale din judeţul Mureş a sumelor defalcate din T.V.A. pentru finanţarea cheltuielilor descentralizate la nivelul comunelor, oraşelor, municipiilor, partea destinată finanţării cheltuielilor cu salariile, sporurile, indemnizaţiile şi alte drepturi salariale în bani stabilite prin lege, precum şi contribuţiile aferente acestora pentru unităţile din învăţământul preuniversitar de stat, pentru anul bugetar 2015 şi repartizarea pe unităţile administrativ - teritoriale din judeţul Mureş a sumelor defalcate din T.V.A. pentru finanţarea cheltuielilor descentralizate la nivelul comunelor, oraşelor şi municipiilor, partea destinată finanţării cheltuielilor determinate de plata sumelor prevăzute prin hotărâri judecătoreşti, conform anexei, care face parte integrantă din această decizie; 

Văzând Decizia nr. 266.383/13.08.2015 a Şefului Administraţiei Judeţene a Finanţelor Publice Mureş, prin care se aprobă repartizarea pe unităţile administrativ - teritoriale din judeţul Mureş a suplimentării nivelului maxim al cheltuielilor de personal aferent anului 2015, conform anexei, care face parte integrantă din această decizie;

Ţinând cont de  prevederile Legii nr. 186/2014, Legea bugetului de stat pe anul 2015, precum şi de cele ale Legii nr. 273/2006 privind finanţele publice locale, cu modificările şi completările ulterioare;

Având în vedere Raportul de specialitate cu nr. 18852/14.08.2015 al Direcţiei economice, prin care se justifică necesitatea rectificării bugetului general al unităţii administrativ - teritoriale pe anul 2015, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;
În baza art. 36 (2) lit. “b”, (4) lit. “a”, art. 45 (2) lit. ”a” şi a art. 115 (1) lit. “ b” din Legea nr. 215/2001, Legea administraţiei publice locale, republicată, cu modificările şi completările ulterioare,
HOTĂRĂŞTE:

Art. 1.  Se aprobă rectificarea bugetului general al unităţii administrativ - teritoriale pe anul 2015, conform anexei nr. 1, care face parte integrantă din prezenta hotărâre.
Art. 2. Se aprobă detalierea privind cheltuielile pe articole şi aliniate pentru capitolele de cheltuieli finanţate din toate bugetele.
Art. 3. Se aprobă lista de investiţii, conform anexei nr. 2, care face parte integrantă din prezenta hotărâre.

Art. 4. Se aprobă bugetul de venituri proprii şi subventii, conform anexei nr. 3, care face parte integrantă din prezenta hotărâre.

Art. 5. Se aprobă lista de investiţii, conform anexei nr. 4, care face parte integrantă din prezenta hotărâre.


Art. 6. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Direcţia economică şi Serviciile din cadrul aparatului de specialitate.
Art. 7. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de internet la adresa www.sighisoara.org.ro

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Economică.
  8 ex. 

A.B.

